Na temelju članka 5. i 6. Odluke o stipendiji Virovitičko-podravske županije («Službeni glasnik» Virovitičko-podravske županije broj: 6/10.) raspisujem
JAVNI NATJEČAJ

za dodjelu stipendija Virovitičko-podravske županije u akademskoj godini 2011/2012.

I


Raspisuje se javni natječaj za dodjelu 10 stipendija Virovitičko-podravske županije iz sredstava Proračuna Virovitičko-podravske županije u akademskoj godini 2011/2012.


Od ukupnog broja stipendija iz stavka 1. ove točke:

- 2 se stipendije dodjeljuju za 1. godinu sveučilišnog studija,
- 8 stipendija za 2. i više godine sveučilišnog studija.

II

U slučaju da se na Javni natječaj za dodjelu stipendije za prvu, odnosno drugu ili višu godinu studija ne javi broj kandidata određen točkom I. stavak 2. ovog Javnog natječaja, stipendije se mogu preraspodijeliti, ali u ukupnoj kvoti stipendija određenoj ovim Javnim natječajem.

III

Javni natječaj provodi Komisija za dodjelu stipendija Virovitičko-podravske županije (u daljnjem tekstu: Komisija).
IV

Pravo na sudjelovanje u Javnom natječaju za dodjelu stipendija imaju studenti koji udovoljavaju slijedećim uvjetima:
1. da su državljani Republike Hrvatske s prebivalištem na području Virovitičko-podravske županije,
2. da su redoviti studenti na visokim učilištima koji imaju sjedište na području Republike Hrvatske te ispunjavaju uvjet prosječne ocjene i to:


- prosjek 4,0 u srednjoj školi - za studente 1. godine  studija 



- prosjek 3,5 na studiju - za studente 2. i viših godina studija,

3.  da nisu kažnjavani za kaznena djela,
4. da nisu korisnici koje druge stipendije ili novčane potpore za vrijeme školovanja. 

V

Pravo na izravnu dodjelu stipendije Virovitičko-podravske županije ostvaruje Najučenik Virovitičko-podravske županije četverogodišnjeg srednjoškolskog obrazovanja:

· ako u narednoj akademskoj godini upiše redovan studij,

· ako udovolji uvjetima iz točke IV. ovog natječaja,

· ako sudjeluje u Javnom natječaju za dodjelu stipendije.

Pravo na izravnu dodjelu stipendije ostvaruje dijete poginulog branitelja Domovinskog

rata ili dijete stopostotnog invalida Domovinskog rata:

· ako udovolji uvjetima iz točke IV., alineja 1., 3. i 4. ovog Javnog natječaja,

· ako sudjeluje u Javnom natječaju za dodjelu stipendije.

VI

Stipendije Virovitičko-podravske županije dodjeljuju se na temelju slijedećih kriterija:

a) Opći kriteriji


- uspjeh u školovanju,

- socijalni status,

- školovanje za deficitarna zanimanja;

b)   Razlikovni kriterij


- znanstveno-stručni i umjetnički rad studenta.

VII

Uz prijavu za sudjelovanje na javnom natječaju kandidati prilažu:

- domovnicu, 


- dokaz o prebivalištu na području Virovitičko-podravske županije, 


- dokaz o nekažnjavanju, 
- dokaz da su redoviti studenti uz obveznu naznaku sveučilišnog studija,
- prijepis ocjena iz svih godina srednjoškolskog obrazovanja (za studente 1. godine studija), odnosno prijepis ocjena iz svih položenih kolegija (za studente 2. i viših godina studija),

- uvjerenje Porezne uprave o prihodima za sve članove kućanstva za proteklu godinu,

- izjava o broju članova zajedničkog kućanstva, 


- izjava da nije korisnik koje druge stipendije ili novčane potpore za vrijeme školovanja,

- druge dokaze kojima se potvrđuju činjenice odlučne za bodovanje socijalnog statusa;  invalidnost kandidata, invalidnost roditelja, kandidat dijete bez roditelja/samohranog roditelja, kandidat/roditelj korisnik socijalne zaštite,

- uvjerenje o školovanju brata/sestre kandidata na visokom učilištu sa sjedištem izvan područja Virovitičko-podravske županije, odnosno u srednjoj školi sa sjedištem izvan područja Virovitičko-podravske županije,

- druge dokaze kojim se potvrđuju činjenice odlučne za bodovanje znanstveno-stručnog ili umjetničkog rada studenta.

Dokazi se dostavljaju u originalu ili ovjerenoj preslici, osim domovnice, prijepisa ocjena iz svih godina srednjoškolskog obrazovanja (za studente 1. godine studija) i dokaza kojima se potvrđuju činjenice odlučne za bodovanje socijalnog statusa i znanstveno-stručnog ili umjetničkog rada studenta koji se mogu dostaviti kao preslike.
Prijave bez potpune dokumentacije neće se razmatrati.

VIII
Pojedinačni mjesečni iznos stipendije utvrđuje se u iznosu od 800,00 kuna.
IX
Rok za podnošenje prijava za dodjelu stipendije je 15 dana od dana objave Javnog natječaja na internet stranici Virovitičko-podravske županije www.vpz.hr i u Virovitičkom listu.
Prijava s potrebnim dokazima dostavlja se s naznakom “Javni natječaj za dodjelu stipendija” na adresu: Komisija za dodjelu stipendija Virovitičko-podravske županije,Trg Ljudevita Patačića 1, 33 000 Virovitica.
X

Temeljem pristiglih prijava za dodjelu stipendije i izvršenog bodovanja prema kriterijima iz Odluke o stipendiji Virovitičko-podravske županije, u roku od dvadeset dana od dana isteka roka za podnošenje prijava Komisija utvrđuje listu kandidata za dodjelu stipendije koja se objavljuje na oglasnoj ploči Virovitičko-podravske županije.

U roku od osam dana od dana objave liste, svaki kandidat može podnijeti prigovor Komisiji putem Upravnog odjela za društvene djelatnosti.


Odluka Komisije po prigovoru je konačna.
XI
Vrijeme na koje se stipendija dodjeljuje, prava i obveze korisnika stipendije i Virovitičko-podravske županije, utvrdit će se posebnim Ugovorom.
KLASA: 604-01/11-01/19
URBROJ: 2189/1-07/1-11-1
Virovitica, 21. studenog 2011. 

ŽUPAN

    Tomislav Tolušić, dipl. iur.

